Απόφαση της Επιτροπής

της 10ης Ιουλίου 2002

περί τροποποιήσεως της απόφασης 94/278/EΚ για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου, σε ό,τι αφορά τις εισαγωγές προϊόντων με βάση τα αυγά, σαλιγκαριών, βατραχοπόδαρων, μελιού και βασιλικού πολτού

[κοινοποιηθείσα υπό τον αριθμό Ε(2002) 2555]

(Κείμενο που παρουσιάζει ενδιαφέρον για τον ΕΟΧ)

(2002/574/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο 1 της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(1), όπως τροποποιήθηκε τελευταία από την απόφαση 2001/7/ΕΚ της Επιτροπής(2), και ιδίως το άρθρο 10,

Εκτιμώντας τα ακόλουθα:

(1) Οι τρίτες χώρες από τις οποίες τα κράτη μέλη επιτρέπουν τις εισαγωγές αυγών που προορίζονται για ανθρώπινη κατανάλωση απαριθμούνται στον κατάλογο της παραγράφου A τoυ μέρους VIII του παραρτήματος της απόφασης 94/278/ΕΚ της Επιτροπής, της 18ης Μαρτίου 1994, για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου(3), όπως τροποποιήθηκε τελευταία από την απόφαση 2002/337/ΕΚ(4). Ο κατάλογος αυτός συνίσταται σε μία διασταυρωτική παραπομπή με το παράρτημα της απόφασης 94/85/ΕΚ της Επιτροπής, της 16ης Φεβρουαρίου 1994, για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών(5), όπως τροποποιήθηκε τελευταία από την απόφαση 2001/733/EΚ(6).

(2) Οι τρίτες χώρες από τις οποίες τα κράτη μέλη επιτρέπουν τις εισαγωγές προϊόντων με βάση τα αυγά που προορίζονται για ανθρώπινη κατανάλωση απαριθμούνται στον κατάλογο της παραγράφου Β τoυ μέρους VIII του παραρτήματος της απόφασης 94/278/ΕΚ. Ο κατάλογος αυτός συνίσταται σε μία διασταυρωτική παραπομπή με το παράρτημα της απόφασης 79/542/ΕΟΚ του Συμβουλίου, της 21ης Δεκεμβρίου 1976, για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών, ιπποειδών, αιγοπροβάτων, νωπών κρεάτων και προϊόντων με βάση το κρέας(7), όπως τροποποιήθηκε τελευταία από την απόφαση 2001/731/EΚ της Επιτροπής(8).

(3) Η διασταυρωτική παραπομπή, σε ό,τι αφορά τα προϊόντα με βάση τα αυγά, στην απόφαση 79/542/ΕΟΚ, η οποία αφορά αποκλειστικά θηλαστικά, δημιουργεί σύγχυση. Μια διασταυρωτική παραπομπή με το παράρτημα της απόφασης 94/85/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών θα ήταν περισσότερο συνεπής από κτηνιατρική άποψη. Καθώς τα προϊόντα με βάση τα αυγά υφίστανται θερμική επεξεργασία, ενώ το νωπό κρέας πουλερικών παραμένει ανεπεξέργαστο, τα κριτήρια με τα οποία επιτρέπονται οι εισαγωγές από τρίτες χώρες είναι λιγότερο απαιτητικά και μπορεί συνεπώς να καταρτιστεί συμπληρωματικός κατάλογος ώστε να διατηρηθούν οι υπάρχουσες εισαγωγές.

(4) Οι τρίτες χώρες από τις οποίες τα κράτη μέλη επιτρέπουν τις εισαγωγές σαλιγκαριών που προορίζονται για ανθρώπινη κατανάλωση απαριθμούνται στον κατάλογο που περιέχεται στo μέρος ΧΙ του παραρτήματος της απόφασης 94/278/ΕΚ.

(5) Οι τρίτες χώρες από τις οποίες τα κράτη μέλη επιτρέπουν τις εισαγωγές βατραχοπόδαρων που προορίζονται για ανθρώπινη κατανάλωση απαριθμούνται στον κατάλογο που περιέχεται στo μέρος ΧΙΙ του παραρτήματος της απόφασης 94/278/ΕΚ.

(6) Οι ειδικοί υγειονομικοί όροι που εφαρμόζονται στα σαλιγκάρια και τα βατραχοπόδαρα καθορίζονται στο παράρτημα ΙΙ κεφάλαιο 3 μέρος Ι και ΙΙ αντίστοιχα της οδηγίας 92/118/ΕΟΚ. Για τους όρους αυτούς γίνονται πολλές διασταυρωτικές παραπομπές στην οδηγία 91/493/ΕΟΚ, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(9). Οι τρίτες χώρες από τις οποίες τα κράτη μέλη επιτρέπουν εισαγωγές αλιευτικών προϊόντων που προορίζονται για ανθρώπινη κατανάλωση απαριθμούνται στον κατάλογο που περιέχεται στο παράρτημα της απόφασης 97/296/ΕΚ της Επιτροπής, της 22ας Απριλίου 1997, για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή(10), όπως τροποποιήθηκε τελευταία από την απόφαση 2002/28/ΕΚ(11).

(7) Μια διασταυρωτική παραπομπή με το παράρτημα της απόφασης 97/296/ΕΚ θα απλοποιούσε την ενημέρωση των καταλόγων των τρίτων χωρών από τις οποίες τα κράτη επιτρέπουν τις εισαγωγές σαλιγκαριών και βατραχοπόδαρων και θα ήταν περισσότερο συνεπής από την άποψη της δημόσιας υγείας.

(8) Είναι σκόπιμο να καταρτιστεί συμπληρωματικός κατάλογος τρίτων χωρών για τα σαλιγκάρια και τα βατραχοπόδαρα, ώστε να διατηρηθούν οι υφιστάμενες εισαγωγές σαλιγκαριών από τρίτες χώρες, οι οποίες ήδη επιτρέπονται σύμφωνα με τα κριτήρια της οδηγίας 91/493/ΕΟΚ, αλλά δεν βρίσκονται στον κατάλογο της απόφασης 97/296/ΕΚ.

(9) Οι τρίτες χώρες από τις οποίες τα κράτη μέλη επιτρέπουν τις εισαγωγές μελιού απαριθμούνται στο μέρος XIV του παραρτήματος της απόφασης 94/278/ΕΚ.

(10) Η απόφαση 2000/159/ΕΚ, της 8ης Φεβρουαρίου 2000, σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου(12), όπως τροποποιήθηκε τελευταία από την απόφαση 2002/336/ΕΚ(13), αναφέρει στο παράρτημά της τις τρίτες χώρες που έχουν υποβάλει σχέδιο στο οποίο αναφέρονται οι παρεχόμενες εγγυήσεις για τον έλεγχο των ομάδων καταλοίπων και ουσιών που αναφέρονται στο παράρτημα Ι της οδηγίας 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(14), όσον αφορά τα ζώα ή τα βασικά ζωικά προϊόντα.

(11) Είναι σκόπιμο να επιτρέπονται οι εισαγωγές μελιού από εκείνες τις τρίτες χώρες οι οποίες συμμορφώνονται με την οδηγία 96/23/ΕΚ. Συνεπώς, το μέρος XIV του παραρτήματος της απόφασης 94/278/ΕΚ είναι σκόπιμο να αντικατασταθεί από μία διασταυρωτική παραπομπή στην απόφαση 2000/159/ΕΚ.

(12) Επειδή ο βασιλικός πολτός που προορίζεται για ανθρώπινη κατανάλωση λαμβάνεται υπό τις ίδιες συνθήκες όπως το μέλι, είναι σκόπιμο να ισχύουν οι ίδιες απαιτήσεις για τις εισαγωγές αυτού του προϊόντος. Ο τίτλος του μέρους XIV του παραρτήματος της απόφασης 94/278/ΕΚ είναι σκόπιμο να τροποποιηθεί αναλόγως.

(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/278/ΕΚ τροποποιείται ως εξής:

α) το μέρος VIII του παραρτήματος αντικαθίσταται από το κείμενο του παραρτήματος Ι της παρούσας απόφασης·

β) το μέρος ΧΙ του παραρτήματος αντικαθίσταται από το κείμενο του παραρτήματος ΙΙ της παρούσας απόφασης·

γ) το μέρος ΧΙΙ του παραρτήματος αντικαθίσταται από το κείμενο του παραρτήματος ΙΙΙ της παρούσας απόφασης·

δ) το μέρος ΧIV του παραρτήματος αντικαθίσταται από το κείμενο του παραρτήματος IV της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Ιουλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 49.

(2) ΕΕ L 2 της 5.1.2001, σ. 27.

(3) ΕΕ L 120 της 11.5.1994, σ. 44.

(4) ΕΕ L 116 της 3.5.2002, σ. 58.

(5) ΕΕ L 44 της 17.2.1994, σ. 31.

(6) ΕΕ L 275 της 18.10.2001, σ. 17.

(7) ΕΕ L 146 της 14.6.1979, σ. 15.

(8) ΕΕ L 274 της 17.10.2001, σ. 22.

(9) ΕΕ L 268 της 24.9.1991, σ. 15.

(10) ΕΕ L 122 της 14.5.1997, σ. 21.

(11) ΕΕ L 11 της 15.1.2002, σ. 44.

(12) ΕΕ L 51 της 24.2.2000, σ. 30.

(13) ΕΕ L 116 της 3.5.2002, σ. 51.

(14) ΕΕ L 125 της 23.5.1996, σ. 10.

ΠΑΡΑΡΤΗΜΑ I

Το μέρος VIII του παραρτήματος της απόφασης 94/278/ΕΚ αντικαθίσταται από το ακόλουθο κείμενο: "Μέρος VIII

A. Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές αυγών που προορίζονται για ανθρώπινη κατανάλωση

Όλες οι τρίτες χώρες που απαριθμούνται στο παράρτημα της απόφασης 94/85/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών.

B. Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση τα αυγά που προορίζονται για ανθρώπινη κατανάλωση

Όλες οι τρίτες χώρες που απαριθμούνται στο παράρτημα της απόφασης 94/85/ΕΚ και οι ακόλουθες χώρες:

(AL) Αλβανία

(EE) Eσθονία

(GL) Γροιλανδία

(HK) Χονγκ Κονγκ

(IN) Ινδία

[MK(1)] Πρώην Γιουγκοσλαβική Δημοκρατία της Μακεδονίας

(MX) Μεξικό

(NC) Νέα Καληδονία

(RU) Ρωσία

(SG) Σιγκαπούρη

(YU) Ομοσπονδιακή Δημοκρατία της Γιουγκοσλαβίας.".

(1) Προσωρινός κωδικός που δεν προδικάζει κατ' ουδένα τρόπο την οριστική ονομασία της χώρας, η οποία θα εγκριθεί αμέσως μετά την ολοκλήρωση των τρεχουσών διαπραγματεύσεων που πραγματοποιούνται επί του θέματος στο πλαίσιο των Ηνωμένων Εθνών.

ΠΑΡΑΡΤΗΜΑ II

Το μέρος ΧI του παραρτήματος της απόφασης 94/278/ΕΚ αντικαθίσταται από το ακόλουθο κείμενο: "Μέρος XΙ

Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές σαλιγκαριών που προορίζονται για ανθρώπινη κατανάλωση

Όλες οι τρίτες χώρες του παραρτήματος της απόφασης 97/296/ΕΚ και οι ακόλουθες χώρες:

(BA) Bοσνία και Ερζεγοβίνη

(HU) Ουγγαρία

(MD) Mολδαβία

[MK(1)] Πρώην Γιουγκοσλαβική Δημοκρατία της Μακεδονίας

(SK) Σλοβακία

(SY) Συρία

(UA) Ουκρανία.".

(1) Προσωρινός κωδικός που δεν προδικάζει κατ' ουδένα τρόπο την οριστική ονομασία της χώρας, η οποία θα εγκριθεί αμέσως μετά την ολοκλήρωση των τρεχουσών διαπραγματεύσεων που πραγματοποιούνται επί του θέματος στο πλαίσιο των Ηνωμένων Εθνών.

ΠΑΡΑΡΤΗΜΑ ΙΙΙ

Το μέρος ΧII του παραρτήματος της απόφασης 94/278/ΕΚ αντικαθίσταται από το ακόλουθο κείμενο: "Μέρος XIΙ

Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές βατραχοπόδαρων που προορίζονται για ανθρώπινη κατανάλωση

Όλες οι τρίτες χώρες του παραρτήματος της απόφασης 97/296/ΕΚ και οι ακόλουθες χώρες:

(BA) Bοσνία και Ερζεγοβίνη

(HU) Ουγγαρία

[MK(1)] Πρώην Γιουγκοσλαβική Δημοκρατία της Μακεδονίας.".

(1) Προσωρινός κωδικός που δεν προδικάζει κατ' ουδένα τρόπο την οριστική ονομασία της χώρας, η οποία θα εγκριθεί αμέσως μετά την ολοκλήρωση των τρεχουσών διαπραγματεύσεων που πραγματοποιούνται επί του θέματος στο πλαίσιο των Ηνωμένων Εθνών.

ΠΑΡΑΡΤΗΜΑ IV

Το μέρος ΧIV του παραρτήματος της απόφασης 94/278/ΕΚ αντικαθίσταται από το ακόλουθο κείμενο: "Μέρος XΙV

Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές μελιού και βασιλικού πολτού για ανθρώπινη κατανάλωση

Οι τρίτες χώρες που περιέχονται στον κατάλογο του παραρτήματος της απόφασης 2000/159/EΚ της Επιτροπής και για τις οποίες υπάρχει "Χ" στη στήλη που αφορά το μέλι.".